નવસારીનો અડીને આવેલા વિરાવળ ગામની હદમાંથી પસાર થતી પૂર્ણા નદી ઉપરનો પુલ છેલ્લા કેટલાક વર્ષથી સ્યુસાઈડ પોઈન્ટ બની ગયો છે. અવારનવાર ગ્રામવાસીઓની પુલ પર મોટી રેલિંગ બનાવવાની મૌખિક રજૂઆત કરવા છતાં વહીવટી અધિકારીઓ તે બાબતને ધ્યાન ઉપર નહીં લેતા દર વર્ષે લોકો પૂર્ણા નદીના પુલ ઉપરથી આપઘાત કરી રહ્યા છે. મંગળવારે એક યુવતીએ મોતની છલાંગ મારી દીધી હતી. એ ઘટનાના બીજા દિવસે જ આજે શહેરના અન્ય એક યુવાને પૂર્ણા નદીમાં છલાંગ મારી દેતા ચકચાર મચી ગઈ છે.